Kanada va Buyuk Britaniya Suriyada kimyoviy qurol qo‘llanishiga yo‘l qo‘ymaslik masalasida yakdillik bildirdi

Kanada va Buyuk Britaniya bosh vazirlari Jastin Tryudo hamda Tereza Mey Suriyada kimyoviy qurol qo‘llanishiga yo‘l qo‘ymaslik masalasida yakdil nuqtai nazar bildirish haqida kelishib oldi. Bu haqda “TASS” xabar bermoqda. 

Kanada hukumati rahbari matbuot xizmatiga ko‘ra, ikki davlat yetakchilari telefon orqali muloqot chog‘ida “Suriyada kimyoviy qurol qo‘llanishining oldini olish borasida yagona va mustahkam qarashga rioya etish zarurligi to‘g‘risida bir to‘xtamga keldi”. 
“Ular sheriklar bilan birgalikda Suriyadagi inqirozni bartaraf etishning ishonchli siyosiy yo‘llarini qidirish uchun diplomatik urinishlarni davom ettirishni va’da qildi”, — deyiladi matbuot xizmati xabarida.
 “Daryo”ning Telegram’dagi rasmiy kanali — @toshqindaryo’ga a’zo bo‘ling!